Prvi korak u obrazovanju odraslih jeste da se popuni prijava za upis u kojoj se navode svi relevantni lični podaci, broj i datum svjedodžbe o završenoj srednjoj školi, podaci vezano za izborne predmete itd.

Nakon što se popuni prijava za upis i predaju dokumenti (sve svjedodžbe o završenoj srednjoj školi, rodni list i nakon upisa uvjerenje o nekažnjavanju), komisija se sastaje i utvrđuje razliku predmeta za svakog kandidata pojedinačno. Odluku komisije potvrđuje Nastavničko vijeće škole.

Potom se urade Rješenja o ispitima koji se priznaju i ispitima koji se trebaju polagati, Ugovori sa JU Medicinska škola kao i fakture za svakog kandidata. Sazove se sastanak svih kandidata i naravno oni koji prisustvuju sastanku, preuzmu i potpišu navedene dokumente se na sjednici Školskog odbora primaju u obrazovanje odraslih – prekvalifikacija za stručno zvanje medicinska sestra-tehničar.

Utvrđuje se datum do kojeg je potrebno da se dostavi uplatnica o izvršenoj uplati upisnini za prvi razred i određuje se početak nastave za prvi razred.

Po odslušanoj nastavi za prvi razred utvrđuje se termin uplate za ispitni rok i dostava uplatnice. Nakon završetka ispitnog roka Nastavničko vijeće verifikuje rezultate a razredni starješina uradi svjedodžbe za polaznike.

Ovaj proces se ponavlja još tri puta (za drugi, treći i četvrti razred).

Nakon završenog četvrtog razreda izvrši se prijava i uplata za maturski ispit i odredi rok polaganja. Školovanje polaznika na ovaj način traje ukupno oko 2 godine (24 mjeseca).

Poslije položenog maturskog ispita polaznici stiču stručno zvanje: medicinska sestra-tehničar i sljedeći korak je prijava u Ministarstvu zdravlja za odrađivanje pripravničkog staža i polaganje stručnog ispita.

CJENOVNIK:

* Prvi razred – 300,00 KM
* Drugi razred – 300,00 KM
* Treći razred – 400,00 KM
* Četvrti razred – 500 KM
* Maturski ispit – 300,00 KM
* Cijena ispita za 1 predmet – 50 KM

Važno je napomenuti da je prisustvo nastavi obavezno.

Teoretski dio nastave se pohađa u obimu od 50% u odnosu na redovne učenike.

Praktični dio nastave se pohađa u obimu od 100% u odnosu na redovne učenike.

NAPOMENA:

ZA POHAĐANJE OBRAZOVNOG PROGRAMA: OBRAZOVANJE ODRASLIH-PREKVALIFIKACIJA MOGU SE PRIJAVITI SAMO KANDIDATI SA ZAVRŠENOM SREDNJOM ŠKOLOM, KOJI SU NA BIROU ILI ZAPOSLENI. STUDENTI SE NE MOGU PRIJAVITI, PO OSNOVU ZAKONA O OBRAZOVANJU ODRASLIH.